Na temelju članka 10. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15) i članka 30. Statuta Općine Vladislavci („Službeni glasnik“ Općine Vladislavci /13, 3/17, 2/18, 4/20, 5/20 - pročišćeni tekst, 8/20, 2/21 i 3/21 – pročišćeni tekst) Općinsko vijeće Općine Vladislavci na svoj 36. sjednici održanoj dana 12. travnja 2021. godine, donosi

**ODLUKU**

**o izmjenama i dopunama** **Pravilnika o financiranju udruga iz proračuna Općine Vladislavci**

**Članak 1.**

Pravilnik o financiranju udruga iz proračuna Općine Vladislavci ( „Službeni glasnik“ Općine Vladislavci br. 2/16) mijenja se prema odredbama ove Odluke.

**Članak 2.**

U članku 39. briše se točka, dodaje se zarez i riječi: „te Izvještaj o potrošnji proračunskih sredstava OBRAZAC PROR-POT Ministarstva financija.“.

**Članak 3.**

U članku 44. stavak 1. točka 1. riječi:“ osim troškova koji se odnose na završne izvještaje,“ brišu se.

**Članak 4.**

U članku 48. stavak 1. točka 7. briše se te točka 8. postaje točka 7.

**Članak 5.**

U članku 51. briše se točka, dodaje se zarez i riječi: „uz mogućnost prijenosa sredstava za redovan rad udruge do maksimalno 500,00 kuna.“.

**Članak 6.**

U članku 57. stavak 1. točka 2. iza točke-zareza se dodaju riječi: „osim sredstava koja se mogu prenijeti za redovan rad udruge;“.

**Članak 7.**

Članak 58. stavak 1. mijenja se i sada glasi:

„Korisnik financiranja će Općini Vladislavci, najkasnije u roku od 45 dana od primitka zahtjeva, sukladno uputama davatelja financijskih sredstava da to učini, vratiti sve iznose uplaćene preko utvrđenog konačnog iznosa kao i sva neutrošena sredstva, osim sredstava koja se mogu prenijeti za redovan rad udruge te nenamjenski utrošena sredstva.“

**Članak 8.**

Ostale odredbe Pravilnika o financiranju udruga iz proračuna Općine Vladislavci ( „Službeni glasnik“ Općine Vladislavci br. 2/16) ostaju nepromijenjene.

**Članak 9.**

Ova Odluka o izmjenama i dopunama Pravilnika o financiranju udruga iz proračuna Općine Vladislavci stupa na snagu osmog dana od dana objave u „Službenom glasniku“ Općine Vladislavci.

KLASA: 402-08/16-05/1

UR.BROJ: 2158/07-01-21-03

Vladislavci, 12. travnja 2021.

PREDSJEDNIK

OPĆINSKOG VIJEĆA

Krunoslav Morović